Kinders kom op Nwes-egpaar se lyke afDie liggame van ŉ man en vrou is Maandagmiddag in ŉ veld in Koffiekraal naby Madikwe in Noordwes gevind. ŉ Polisiewoordvoerder, lt. kol. Lesego Metsi, sê die man is in die kop geskiet terwyl die vrou in haar bors geskiet is. Metsi sê ŉ groep kinders het Maandagmiddag op die lyke afgekom terwyl hulle deur die veld gestap het. Die man en vrou het bo op mekaar gelê. Metsi sê hulle vermoed die paartjie is reeds Saterdagaand doodgemaak. Hy sê daar is spore op die toneel gevind. Niemand is nog in verband met die voorval in hegtenis geneem nie. Die polisie ondersoek die saak.